	
	



C DALIS. KONKREČIŲ PIRKIMŲ VYKDYMO DINAMINĖJE PIRKIMO SISTEMOJE APRAŠAS

I. SĄVOKOS

1. Vartojamos sąvokos
1.1. CVP IS – Viešųjų pirkimų tarnybos valdoma ir tvarkoma informacinė sistema, kurioje vykdomi konkretūs pirkimai dinaminės pirkimo sistemos (toliau ‒ DPS) pagrindu. Interneto adresas https://pirkimai.eviesiejipirkimai.lt/login.asp?B=PPO. 
1.2. DPS tiekėjas – paraišką konkursui pateikęs ir leidimą dalyvauti DPS gavęs bei prie CVP IS, kurioje vykdomi konkretūs pirkimai DPS pagrindu, prisijungęs tiekėjas.
1.3. Konkretus pirkimas ‒ Lietuvos Respublikos viešuosius pirkimus reglamentuojančių teisės aktų nustatyta tvarka pagal Perkančiosios organizacijos nurodytas ir konkretaus pirkimo dokumentuose numatytas sąlygas bei reikalavimus vykdomas pirkimas DPS pagrindu.
1.4. Konkretaus pirkimo dokumentai ‒ CPO LT pateikiami arba nurodomi dokumentai, kuriuose numatytos sąlygos ir reikalavimai DPS tiekėjų dalyvavimui konkrečiame pirkime (pavyzdžiui, Kvietimas pateikti pasiūlymą, pasiūlymo forma, perkamų paslaugų techninė specifikacija ir kt.).
1.5. Konkretus pasiūlymas ‒ pirkimo procedūros, atliekamos sukurtos DPS pagrindu pagal Užsakovo nustatytas sąlygas ir skirtos sudaryti Pirkimo sutartis. 
1.6. Konkursas – Lietuvos Respublikos viešuosius pirkimus reglamentuojančių teisės aktų nustatyta tvarka CPO LT vykdomas viešųjų ryšių paslaugų centralizuotas viešasis pirkimas, taikant DPS.
1.7.  Kvietimas pateikti pasiūlymą – CVP IS priemonėmis CPO LT pateiktos informacijos ir duomenų, reikalingų konkrečiam pirkimui atlikti, visuma, kaip numatyta 7.3 papunktyje.
1.8. Pirkimo sutartis – sutartis, kurią sudaro DPS tiekėjas ir Užsakovas, vadovaudamiesi pirkimo dokumentais, atlikus konkretų pirkimą DPS.
1.9. Pirkimo objektas - Užsakovo nurodyta ir konkretaus pirkimo dokumentuose įvardyta techninę specifikaciją atitinkanti prekė (-ės), paslaugos ar darbai, kurie yra Pirkimo sutarties dalykas.
1.10. Subtiekėjas – tiekėjo (DPS tiekėjo) nurodytas, paskirtas subjektas (fizinis arba juridinis asmuo), kuris gali būti pasitelkiamas Pirkimo sutarties vykdymui.
1.11. Užsakovas/Paslaugų gavėjas- Perkančioji organizacija arba perkantysis subjektas, pagal kurio CPO LT pateiktą užsakymą, atliekamas konkretus pirkimas.
1.12. Kitos vartojamos sąvokos atitinka viešuosius pirkimus reglamentuojančiuose teisės aktuose vartojamas sąvokas.
1.13. 

II. DPS APRAŠYMAS, ĮSIPAREIGOJIMAI IR ATSAKOMYBĖ

2. DPS galiojimas
2.1. DPS galiojimo terminas – 5 metai. DPS galiojimo terminas gali būti keičiamas: CPO LT turi teisę nutraukti DPS galiojimą ankščiau šiame punkte nustatyto jos termino.
2.2. DPS maksimali numatoma apimtis DPS galiojimo laikotarpiu nurodyta A dalies. „Nurodymai dalyviams“ 4.2. punkte.

3. Konkrečių pirkimų procedūros CVP IS
3.1. Konkretaus pirkimo procedūras CPO LT vykdo CVP IS šio aprašo 7.3 papunktyje nustatyta tvarka. 
3.2. Kiekvieno konkretaus pirkimo procedūros metu DPS tiekėjai teikia konkrečius pasiūlymus, vadovaudamiesi Kvietimu pateikti pasiūlymą, šiuo aprašu ir kitais pirkimo dokumentais.

4. Tiekėjo ir CPO LT teisės ir įsipareigojimai
4.1.1. DPS tiekėjas turi visas kitas pirkimo dokumentuose bei Lietuvos Respublikoje galiojančiuose teisės aktuose nustatytas teises.
4.2. DPS tiekėjas įsipareigoja:
4.2.1. užtikrinti, kad DPS siūlomos ir teikiamos paslaugos atitiktų pirkimo dokumentuose bei visus su siūlomų paslaugų tiekimu susijusių teisės aktų reikalavimus;
4.2.2. laikytis pirkimo dokumentuose numatytų procedūrų ir keliamų reikalavimų;
4.2.3. laimėjus konkretų pirkimą sudaryti Pirkimo sutartį su Užsakovu bei ją tinkamai vykdyti;
4.2.4. DPS galiojimo laikotarpiu neturėti pašalinimo pagrindų (pašalinimo pagrindai nustatyti pirkimo dokumentų A dalies 1 priede). Jei Europos bendrajame viešųjų pirkimų dokumente (toliau ‒ EBVPD) nurodyta informacija (kuri pateikta CPO LT kartu su paraiška), teikiant konkretų pasiūlymą yra pasikeitusi, pateikti aktualią informaciją;
4.2.5. Tiekėjas turi visus kitus pirkimo dokumentuose bei Lietuvos Respublikoje galiojančiuose teisės aktuose nustatytus įsipareigojimus.
4.3. CPO LT turi teisę:
4.3.1. nutraukti vykdomą konkretų pirkimą, esant 11 punkte numatytoms aplinkybėms;
4.3.2. sustabdyti DPS tiekėjo dalyvavimą DPS, esant A dalies. „Nurodymai dalyviams“ 16.5 papunktyje numatytoms aplinkybėms;
4.3.3. tikslinti, keisti konkrečių pirkimų vykdymo dinaminėje pirkimo sistemoje aprašą, nepažeidžiant Viešųjų pirkimų įstatyme (toliau –VPĮ) nustatytų reikalavimų ir principų ir apie šiuos pakeitimus, patikslinimus ne vėliau kaip per 3 (tris) darbo dienas raštu informuoti visus DPS tiekėjus, atitinkamai patikslinimus, paaiškinimus paskelbiant CVP IS ir išsiunčiant visiems tiekėjams, kurie prisijungę prie pirkimo (konkurso CVP IS). Konkrečių pirkimų vykdymo dinaminėje pirkimo sistemoje aprašo pakeitimai, patikslinimai galioja tik po jų atlikimo išsiųstiems kvietimams pateikti pasiūlymus;
4.3.4. CPO LT turi visas kitas pirkimo dokumentuose bei Lietuvos Respublikoje galiojančiuose teisės aktuose nustatytas teises ir įsipareigojimus.
5. [bookmark: _Ref262135187]Konfidencialumas
5.1. DPS tiekėjas ir CPO LT užtikrina, kad:
5.1.1. konfidencialią informaciją naudos tik DPS veikimo ir konkrečių pirkimų vykdymo tikslais;
5.1.2. konfidencialios informacijos atskleidimas galimas tik esant rašytiniam kitos šalies sutikimui;
5.1.3. imsis visų būtinų atsargumo priemonių siekdami, užtikrinti, kad konfidenciali informacija nebūtų atskleista ar naudojama ne DPS veikimo tikslais.
5.2. [bookmark: _Ref273423410]konfidencialia informacija nelaikoma:
5.2.1. informacija, kuri yra viešai prieinama;
5.2.2. informacija, kuri yra valdoma šalių be apribojimų ją atskleisti;
5.2.3. informacija, pateikta trečiųjų asmenų, turėjusių raštu patvirtintą teisę atskleisti konfidencialią informaciją;
5.2.4. informacija, kuri privalo būti atskleista pagal įstatymus ar kitus teisės aktus.

6. [bookmark: _Ref273083626]Atsakomybė 
6.1. CPO LT neatsako už CVP IS klaidas, kilusias dėl force majeure aplinkybių, interneto ryšio tiekimo sutrikimų, kompiuterinės įrangos gedimų, elektros tiekimo sutrikimų ar trečiųjų asmenų veiksmų.
6.2. DPS tiekėjas visiškai atsako už visus CVP IS atliktus veiksmus ir už CVP IS pateiktų DPS tiekėjo duomenų ir informacijos teisingumą ir teisėtumą.
6.3. DPS tiekėjui atsisakius sudaryti Pirkimo sutartį, DPS tiekėjas įsipareigoja CPO LT sumokėti baudą – 2 (dviejų) procentų nuo Pirkimo sutarties vertės, bet ne mažiau kaip 150 Eur (vieną šimtą penkiasdešimt) eurų.

[bookmark: _Ref273016367]III. KONKREČIŲ PIRKIMŲ DPS VYKDYMAS

7. Pasiūlymų dėl konkrečių pirkimų teikimas DPS
7.1. DPS pagrindu atlikdama kiekvieną konkretų pirkimą dėl Pirkimo sutarties sudarymo, CPO LT vienu metu CVP IS susirašinėjimo priemonėmis išsiunčia kvietimus pateikti pasiūlymus visiems DPS tiekėjams, kuriems leista dalyvauti sistemoje. 
7.2. Konkretaus pirkimo procedūrų terminai nurodomi Lietuvos Respublikos laiku.
7.3. [bookmark: _Ref506273205]Kvietime DPS tiekėjams pateikti konkretų pasiūlymą pateikiama ši informacija:
7.3.1. konkretaus pasiūlymo pateikimo termino pabaiga. Šis terminas negali būti trumpesnis kaip 10 (dešimt) kalendorinių dienų nuo kvietimo pateikti pasiūlymą išsiuntimo dienos. CPO LT turi teisę pratęsti konkretaus pasiūlymo pateikimo terminą. Apie naują konkretaus pasiūlymo pateikimo terminą CVP IS susirašinėjimo priemonėmis informuojami visi DPS tiekėjai, kuriems buvo išsiųstas kvietimas pateikti konkretų pasiūlymą;
7.3.2. paslaugų teikimo terminas;
7.3.3. numatomų įsigyti paslaugų kiekis (apimtis);
7.3.4. apmokėjimo už paslaugas tvarka;
7.3.5. konkrečių pasiūlymų vertinimo kriterijai ir tvarka: šio aprašo 8 punktas;
7.3.6. konkrečių pasiūlymų galiojimo terminas: pasiūlymas turi galioti ne trumpiau kaip 90 (devyniasdešimt) kalendorinių dienų (jeigu pasiūlyme nenumatytas jo galiojimo terminas, laikoma, kad pasiūlymas galioja 90 (devyniasdešimt) kalendorinių dienų (konkretaus pasiūlymo pateikimo diena į terminą nėra įskaičiuojama));
7.3.7. [bookmark: _Hlk45271141]reikalavimas pateikti CPO LT teiktoje Konkursui paraiškoje nenurodytus, bet šiai sutarčiai pasitelkiamus subtiekėjus,o tų subtiekėjų, kurie pasitelkiami grindžiant atitikimą kvalifikacijos reikalavimams, EBVPD bei dokumentus, patvirtinančių pašalinimo pagrindų nebuvimą ir atitiktį kvalifikacijos reikalavimams:
7.3.8. prašymų paaiškinti konkretaus pirkimo sąlygas pateikimo terminas;
7.3.9. interneto adresas, kuriuo CVP IS ar kitur yra paskelbti pirkimo dokumentai;
7.3.10. nuoroda į paskelbtą skelbimą apie pirkimą; 
7.3.11. konkretaus pasiūlymo pateikimo adresas ir kalba, kuria jis turi būti parengtas;
7.3.12. gali būti pateikiama ir kita VPĮ reikalaujama pateikti informacija bei informacija, kurią turi nurodyti ir / ar pateikti DPS tiekėjas konkrečiame pasiūlyme.
7.4. Gavęs kvietimą pateikti konkretų pasiūlymą DPS tiekėjas, CVP IS priemonėmis gali kreiptis į CPO LT dėl konkretaus pirkimo sąlygų patikslinimo ar paaiškinimo.
7.5. Prašymai paaiškinti pirkimo sąlygas gali būti pateikiami CVP IS susirašinėjimo priemonėmis ne vėliau kaip likus 8 (aštuonioms) kalendorinėms dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymų turinio keisti nebus galima.
7.6. [bookmark: _Ref506283914]Atsakydama į kiekvieną DPS tiekėjo CVP IS priemonėmis pateiktą prašymą paaiškinti konkretaus pirkimo sąlygas, jeigu jis buvo pateiktas nepasibaigus nustatytam terminui, arba aiškindama, tikslindama pirkimo sąlygas savo iniciatyva, CPO LT turi paaiškinimus, patikslinimus pranešti ir išsiųsti visiems DPS tiekėjams, kurie pakviesti pateikti pasiūlymus dėl konkretaus pirkimo, ne vėliau kaip likus 6 dienoms iki pasiūlymų pateikimo termino pabaigos. CPO LT, atsakydama DPS tiekėjui, kartu siunčia paaiškinimus ir visiems DPS tiekėjams, kurie pakviesti pateikti pasiūlymus dėl konkretaus pirkimo, bet nenurodo, kuris tiekėjas patiekė prašymą paaiškinti pirkimo sąlygas.
7.7. [bookmark: _Ref506283891]nesibaigus pasiūlymų dėl konkretaus pirkimo pateikimo terminui, CPO LT turi teisę savo iniciatyva paaiškinti, patikslinti konkretaus pirkimo dokumentus, laikantis 7.6 papunktyje nustatytų reikalavimų.
7.8. DPS tiekėjas, siekdamas sudaryti Pirkimo sutartį su Perkančiąja organizacija, DPS pateikia konkretų pasiūlymą.
7.9. Konkretūs pasiūlymai turi būti pateikti iki konkrečių pasiūlymų pateikimo termino pabaigos CVP IS priemonėmis.
7.10. Kiekvienas DPS tiekėjas gali pateikti tik vieną konkretų pasiūlymą konkrečiam pirkimo objektui, nepriklausomai nuo to, ar teikiant pasiūlymą jis bus atskiras tiekėjas, ar ūkio subjekto grupės partneris (jungtinės veikos sutarties šalis). 
7.11. DPS tiekėjui alternatyvių pasiūlymų pateikti neleidžiama. DPS tiekėjui pateikus alternatyvų (‑ius) pasiūlymą (-us), jo pasiūlymas kartu su alternatyviu (-iais) pasiūlymu (-ais) bus atmestas.
7.12. Konkrečiame pasiūlyme pateikiama ši informacija:
7.12.1. Konkrečiuose pasiūlymuose paslaugų kaina nurodoma eurais su PVM. Tais atvejais, kai pagal galiojančius teisės aktus tiekėjui nereikia mokėti PVM, Tiekėjas siūlo paslaugų kainas be PVM, privalo nurodyti priežastis, dėl kurių jis PVM nemoka. Kainos pateikimo reikalavimai: paslaugų vieneto kaina su pridėtinės vertės mokesčiu (toliau - PVM) ir bendra pasiūlymo kaina su PVM turi būti pateikiami dviejų skaičių po kablelio tikslumu. Apskaičiuojant konkretaus pasiūlymo kainą, turi būti atsižvelgta į visus techninėje specifikacijoje nurodytus reikalavimus, pirkimo dokumentuose nurodytą perkamų paslaugų kiekį ir kt. keliamus reikalavimus. Į konkretaus pasiūlymo kainą turi būti įskaityti visi mokesčiai ir visos tiekėjo išlaidos, galinčios turėti įtakos paslaugų kainai.
[bookmark: _Ref506284853]7.12.2. Pirkimo sutarties vykdymui pasitelkiami subtiekėjai (jei jie žinomi) ir pirkimo dalis, kuriai jie pasitelkiami.
7.12.3. Patvirtinimas, kad EBVPD nurodyta informacija, kuri pateikta CPO LT, teikiant paraišką, yra nepasikeitusi; 
7.12.4. Konfidenciali konkretaus pasiūlymo informacija (tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai). Visas DPS tiekėjo pasiūlymas negali būti laikomas konfidencialia informacija. DPS tiekėjui nenurodžius kokia informacija yra konfidenciali, laikoma, kad konfidencialios informacijos pasiūlyme nėra. Informacija, kurią viešai skelbti įpareigoja Lietuvos Respublikos įstatymai, negali būti DPS tiekėjo nurodoma kaip konfidenciali.
7.13. Už pateikto konkretaus pasiūlymo duomenų teisingumą ir teisėtumą yra atsakingas DPS tiekėjas.
7.14. CPO LT turi teisę keisti konkrečių pirkimų procedūrinius terminus apie tai informuodama        CVP IS visus prie konkretaus pirkimo prisijungusius tiekėjus.
7.15. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
7.15.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti dokumentą galima rasti adresu: 
http://vpt.lrv.lt/uploads/vpt/documents/files/2_pdfsam_Naudojimosi%20CVPIS%20taisykles.pdf .
7.15.2. iki vokų atplėšimo procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo Perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: Perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiąja organizacija oficialiu jos telefonu ir (arba) kitais būdais). 
7.16. Tiekėjui užšifravus visą pasiūlymą ir iki vokų atplėšimo procedūros (posėdžio) pradžios  nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
7.17. Pateikęs konkretų pasiūlymą DPS tiekėjas iki konkretaus pasiūlymų pateikimo termino pabaigos turi teisę pakeisti arba atšaukti savo konkretų pasiūlymą CVP IS priemonėmis. Toks pakeitimas arba pranešimas, kad konkretus pasiūlymas atšaukiamas, pripažįstamas galiojančiu, jeigu Perkančioji organizacija jį gauna pateiktą raštu CVP IS priemonėmis iki konkrečių pasiūlymų pateikimo termino pabaigos.
7.18. Perkančioji organizacija, ne vėliau kaip per 6 mėnesius nuo pirkimo-pardavimo sutarties sudarymo, gavęs suinteresuotų Dalyvių prašymą, leis jiems susipažinti su Laimėjusio Dalyvio Pasiūlymu, išskyrus tą informaciją, kurią Laimėjęs Dalyvis nurodė kaip konfidencialią nepažeisdamas teisės aktų reikalavimų. Perkančioji organizacija taip pat turi teisę neleisti susipažinti su tokia Pasiūlyme pateikta informacija, kurios atskleidimas prieštarauja teisės aktams, kenkia visuomenės interesams, teisėtiems Laimėjusio Dalyvio komerciniams interesams arba trukdo užtikrinti sąžiningą konkurenciją.

8. [bookmark: _Ref506283711]Konkrečių pasiūlymų vertinimas DPS
8.1. Pradinis susipažinimas su konkrečiais pasiūlymais vyksta Viešojo pirkimo komisijos (toliau ‒ Komisija) posėdyje.
[bookmark: _Hlk45271304]8.2. DPS tiekėjai ir jų atstovai nedalyvauja CPO LT Komisijos posėdžiuose, kuriuose susipažįstama su konkrečiais pasiūlymais, atliekamos konkrečių pasiūlymų nagrinėjimo, vertinimo ir palyginimo procedūros.
8.3. Perkančiosios organizacijos neatmesti pasiūlymai vertinami vadovaujantis VPĮ 55 straipsnio 1 dalies 1 punktu arba 3 punktu. 
8.4. CPO LT laimėjusiu pasiūlymu nustato ekonomiškai naudingiausią konkretų pasiūlymą pagal kainą, jeigu tenkinamos visos šios sąlygos:
8.4.1. Konkretus pasiūlymas atitinka kvietime pateikti konkretų pasiūlymą ir pirkimo dokumentuose nustatytus reikalavimus, sąlygas ir kriterijus;
8.4.2. Pasiūlymą pateikęs DPS tiekėjas nėra pašalintas vadovaujantis VPĮ 46 straipsnio nuostatomis;
8.4.3. Konkretų pasiūlymą pateikęs DPS tiekėjas per CPO LT nustatytą terminą patikslino, papildė, paaiškino konkretaus pasiūlymo informaciją;
8.4.4. Pasiūlyta kaina nėra per didelė ir nepriimtina; 
8.4.5. Nėra VPĮ 57 straipsnio 3 dalyje nustatytų aplinkybių.

8.6. Jeigu DPS tiekėjas patiekė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, CPO LT prašo DPS tiekėją šiuos dokumentus ar duomenis patikslinti, papildyti arba paaiškinti per CPO LT nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl DPS tiekėjo pašalinimo pagrindų nebuvimo ir dokumentai, nesusiję su pirkimo objektu, jo techninėmis charakteristikomis, Pirkimo sutarties vykdymo sąlygomis ar konkretaus pasiūlymo kaina. Kiti DPS tiekėjo konkretaus pasiūlymo dokumentai ar duomenys gali būti tikslinami, pildomi arba aiškinami vadovaujantis VPĮ 55 straipsnio 9 dalimi.
8.7. Kai pateiktame konkrečiame pasiūlyme nurodoma neįprastai maža kaina, CPO LT prašo DPS tiekėjo pateikti reikalingas konkretaus pasiūlymo detales, įskaitant kainos sudedamąsias dalis ir skaičiavimus. DPS tiekėjo pasiūlyme nurodyta paslaugų kaina visais atvejais laikomos neįprastai maža, jeigu ji yra 30 ir daugiau procentų mažesnė už visų DPS tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija Konkretaus pirkimo maksimalios kainos, pasiūlytų kainų aritmetinį vidurkį.
8.8. Jeigu CPO LT iš ankstesnės pirkimo procedūros jau turi dokumentus, įrodančius tiekėjo, kiekvieno tiekėjų grupės partnerio, subtiekėjo ar kito ūkio subjekto, kurių pajėgumais remiamasi, pašalinimo pagrindų nebuvimą, kituose pirkimo procedūrose pasinaudoja šiais turimais dokumentais ir papildomai netikrina, jeigu jie yra aktualūs ir atitinka terminus nurodytus pirkimo dokumentų A dalies „Nurodymai dalyviams“ 1 priede.

9. Pasiūlymo dėl konkretaus pirkimo atmetimas
9.1. Pasiūlymas dėl konkretaus pirkimo atmetamas, jeigu (esant bent vienam iš šių atvejų):
9.1.1. DPS tiekėjas konkretų pasiūlymą pateikė ne CVP IS priemonėmis;
9.1.2. konkretų pasiūlymą pateikęs Tiekėjas pašalinamas iš pirkimo procedūros dėl pašalinimo pagrindų buvimo arba tiekėjui pateikus netikslius, neišsamius ar klaidingus dokumentus ar duomenis dėl tiekėjo pašalinimo pagrindų nebuvimo, ar šių dokumentų ar duomenų nepateikus ir/ar nepatikslinus CPO LT prašant;
9.1.3. konkretus pasiūlymas neatitinka pirkimo dokumentuose nustatytų reikalavimų;
9.1.4. Tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų nepateikė: jungtinės veiklos (partnerystės) sutarties ir dokumentų, nesusijusių su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina ir, CPO LT prašant, jų nepateikė ar nepatikslino;
9.1.5. Tiekėjas per CPO LT nurodytą terminą neištaisė aritmetinių klaidų ir (ar) nepaaiškino pasiūlymo;
9.1.6. pasiūlyta kaina yra per didelė ir Perkančiajai organizacijai nepriimtina;
9.1.7. buvo pasiūlyta neįprastai maža kaina ir Tiekėjas CPO LT prašymu nepateikė tinkamų pasiūlytos mažos kainos pagrįstumo įrodymų;
9.1.8. Tiekėjas, apie nustatytų reikalavimų atitikimą, yra pateikęs melagingą informaciją, kurią CPO LT  gali įrodyti bet kokiomis teisėtomis priemonėmis.
9.2. CPO LT, esant VPĮ 46 straipsnio nurodytoms aplinkybėms, nepašalins iš pirkimo procedūros tiekėjo, neatitinkančio jam keliamų reikalavimų.
9.3. CPO LT DPS tiekėją pašalina iš konkretaus pirkimo procedūros bet kuriame konkretaus pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų. CPO LT CVP IS susirašinėjimo priemonėmis informuoja DPS tiekėją ne vėliau kaip per 3 (tris) darbo dienas apie šio patikrinimo rezultatus.
9.4. CPO LT gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis VPĮ reikalavimais, pasiūlymas turi būti atmestas.

10. Laimėjusio pasiūlymo nustatymas
10.1. CPO LT laimėjusį nustato ekonomiškai naudingiausią pagal pirkimo dokumentuose nurodytus kriterijus pasiūlymą, jeigu tenkinamos visos šios sąlygos:
10.1.1. Pasiūlymas atitinka kvietime pateikti pasiūlymą ir pirkimo dokumentuose nustatytus reikalavimus, sąlygas ir kriterijus;
10.1.2. Pasiūlymą pateikęs DPS tiekėjas nėra pašalintas vadovaujantis Viešųjų pirkimų įstatymo 46 straipsnio nuostatomis;
10.1.3. Pasiūlymą pateikęs DPS tiekėjas per CPO LT nustatytą terminą patikslino, papildė, paaiškino pasiūlymo informaciją;
10.1.4. Pasiūlyta pasiūlymo kaina nėra per didelė ir nepriimtina neviršija pirkimui skirtų lėšų (konkretaus pirkimo maksimalios kainos ar maksimalaus įkainio), nustatytų Užsakovo prieš pradedant pirkimo procedūrą;
10.1.5. Nėra Viešųjų pirkimų įstatymo 57 straipsnio 3 dalyje nustatytų aplinkybių dėl neįprastai mažos kainos.
10.2. Pasiūlymų eilė nustatoma ekonominio naudingumo mažėjimo tvarka. Tais atvejais, kai kelių DPS tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas DPS tiekėjas, kurio pasiūlymas pateiktas anksčiausiai.
10.3. CPO LT ne vėliau kaip per 5 darbo dienas nuo pasiūlymų eilės sudarymo ir laimėjusio pasiūlymo nustatymo CPO IS priemonėmis DPS suinteresuotus dalyvius informuoja apie konkretaus pirkimo procedūros rezultatus, praneša apie priimtą sprendimą dėl pirkimo sutarties sudarymo bei nurodo:
10.3.1. Nustatytą pasiūlymų eilę, laimėjusį pasiūlymą, informaciją, kad pirkimo sutarties sudarymo atidėjimo terminas netaikomas (vadovaujantis Viešųjų pirkimų įstatymo 86 straipsnio 8 dalies 2 punktu);
10.3.2. DPS tiekėjui, kurio pasiūlymas buvo atmestas, pasiūlymo atmetimo priežastis.
10.4. Jei priimamas sprendimas nesudaryti Pirkimo sutarties, minėtame pranešime nurodomos tokio sprendimo priežastys.
10.5. CPO LT gali nuspręsti nepripažinti laimėtoju ekonomiškai naudingiausią pasiūlymą pateikusiu DPS tiekėju, jeigu paaiškėja, kad pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

[bookmark: _Ref506281704]11. Konkretaus pirkimo procedūrų nutraukimas
11.1. Bet kuriuo metu iki Pirkimo sutarties sudarymo CPO LT turi teisę savo iniciatyva nutraukti pradėtas konkretaus pirkimo procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti. 
11.2. CPO LT taip pat turi teisę bet kuriuo metu iki Pirkimo sutarties sudarymo nutraukti vykdomo konkretaus pirkimo procedūras.
11.3. Apie konkretaus pirkimo nutraukimą informuojami visi DPS tiekėjai, kuriems buvo išsiųstas kvietimas pateikti pasiūlymą dėl konkretaus pirkimo. 
11.4. Sudarius pirkimo sutartį, konkretaus pirkimo procedūros nutraukimas negalimas.

12. Konkretaus pirkimo sutarčių sudarymas DPS
12.1.  Su DPS tiekėju, kurio konkretus pasiūlymas bus pripažintas laimėjusiu, Perkančioji organizacija sudarys Pirkimo sutartį pagal prie pirkimo dokumentų C dalyje pridedamas pirkimo-pardavimo sutarties pagrindines sąlygas (pirkimo dokumentų C dalies priedas).
12.2. CPO LT sudaryti pirkimo-pardavimo sutartį raštu kviečia tą dalyvį, kurio pasiūlymas pripažintas laimėjusiu, kartu jam nurodomas laikas, iki kada reikia atvykti sudaryti pirkimo-pardavimo sutarties. 
12.3. Perkančioji organizacija pirkimo sutartį siūlo sudaryti tam tiekėjui, kurio pasiūlymas Viešųjų pirkimų įstatymo ir Konkurso sąlygų nustatyta tvarka pripažintas laimėjusiu. Pranešime laimėjusiam tiekėjui Įgaliotoji organizacija nurodo laiką, iki kada reikia pasirašyti pirkimo sutartį.
12.4. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (Jeigu taikoma,), arba iki nurodyto laiko nepasirašo pirkimo sutarties, arba atsisako sudaryti pirkimo sutartį Viešųjų pirkimų įstatyme ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, jeigu tenkinamos Konkurso sąlygų 10.1 papunktyje išdėstytos sąlygos.
12.5. Perkančioji organizacija gali nuspręsti nesudaryti pirkimo-pardavimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
12.6. Sudarant pirkimo sutartį (sutartis), jose negali būti keičiama laimėjusio tiekėjo pasiūlymo kaina ir pirkimo dokumentuose nustatytos pirkimo sąlygos.
12.7. Pirkimo-pardavimo sutartis (sutartys) sutarties galiojimo laikotarpiu gali būti keičiama (-os) vadovaujantis VPĮ 89 straipsniu. Pirkimo-pardavimo sutarties (sutarčių) sąlygų pakeitimai įforminami šalių rašytiniais susitarimais, kurie yra neatsiejama pirkimo-pardavimo sutarties (sutarčių) dalis.

13. Ginčų (pretenzijų) nagrinėjimo tvarka DPS
13.1. Tiekėjas, norėdamas iki pirkimo sutarties sudarymo teisme ginčyti CPO LT sprendimus ar veiksmus, turi pateikti pretenziją CPO LT VPĮ VII skyriuje nustatyta tvarka. Pretenzija pateikiama raštu (faksu, elektroninėmis priemonėmis ar pasirašytinai per pašto paslaugos teikėją ar kitą tinkamą vežėją). CPO LT  sprendimas, priimtas išnagrinėjus tiekėjo pretenziją, gali būti skundžiamas teismui VPĮ VII skyriuje nustatyta tvarka. 
13.2. CPO LT  nagrinėja tik tas tiekėjų pretenzijas, kurios gautos iki pirkimo sutarties sudarymo dienos ir pateiktos laikantis VPĮ 102 straipsnyje nustatytų terminų. Neprivaloma nagrinėti pretenzijų, teikiamų pakartotinai dėl to paties CPO LT priimto sprendimo arba atlikto veiksmo.
13.3. CPO LT, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas. 

